बुढ़ाना। हरियाणवी फिल्मों की अभिनेत्री काजल शर्मा आज बुधवार के दिन बुढ़ाना क्षेत्र में आयोजित होने वाले कई कार्यक्रमों में भाग लेंगी। मिली जानकारी के आधार पर हरियाणा प्रदेश की मशहूर फिल्मी अदाकारा व सिंगर काजल शर्मा आज बुधवार को प्रातः 9 बजे कार द्वारा नई दिल्ली से चलकर बुढ़ाना आयेंगी। वे सर्वप्रथम बुढ़ाना ब्लाक के मेरठ वाया करनाल मार्ग पर स्थित गांव रायपुर अटेरना में समाजसेवी जोगेंद्र शास्त्री के आवास पर आयोजित सोशल एड वर्ल्ड की बैठक में भाग लेंगी। यहां पर दोनों अतिथिगणों को सम्मानित भी किया जायेगा। उसके बाद वे कस्बा बुढाना के सफीपुर रोड पर स्थित शूटर हैदर अंसारी के आवास पर आयोजित सोशल एड वर्ल्ड की दूसरी बैठक में बतौर मुख्य अतिथि के रूप में भाग लेंगी। इस बैठक की अध्यक्षता फिल्म अभिनेता मास्टर देव शर्मा करेंगे। यहां पर भी दोनों अतिथिगणों को सम्मानित किया जाएगा। इस बैठक मे मुख्य वक्ता एस ए डब्ल्यू कंपनी के मैनेजिंग डायरेक्टर गुलजार इदरीसी होंगे। कंपनी के वरिष्ठ अधिकारी फरमान खान यहां पर नये सदस्यों का रजिस्ट्रेशन करायेंगे। इन बैठकों में सैंकड़ों बेरोजगारों को भी आमंत्रित किया गया है जो एंड्रायड फोन यूजर्स हैं। इन सभी को इस बैठक में बिना एक पैसा लिये रोजगार से जोड़ा जायेगा और पहले ही दिन सभी को उन्तालीस उन्तालीस रूपये दिये जायेंगे। इस बैठक के बाद अभिनेत्री काजल शर्मा व अभिनेता मास्टर देव शर्मा दोपहर बाद लगभग दो बजे एन फार न्यूज के एडीटर नसीम कुरैशी के मोहल्ला मिर्दगान स्थित आवास पर पत्रकारों से अपनी आगामी फिल्मों व एलबम सोंग्स के बारे में बातचीत करेंगे। पत्रकारों से बातचीत के उपरांत यहां पर भी सोशल एड वर्ल्ड की बैठक आयोजित की जाएगी। इसके बाद दोनों अतिथिगण बुढ़ाना क्षेत्र के गांव अटाली में सायं पांच बजे गौरव कुशवाह के आवास पर सोशल एड वर्ल्ड की चोथी बैठक में शिरकत करेंगे। यहां पर भी दोनों अतिथिगणों को सम्मानित किया जाएगा।